Document ID: 31990R3117

ΚΑΝΟΝΙΣΜΟΣ (ΕΟΚ) αριθ. 3117/90 ΤΟΥ ΣΥΜΒΟΥΛΙΟΥ της 15ης Οκτωβρίου 1990 για την τροποποίηση του κανονισμού (ΕΟΚ) αριθ. 804/68 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής^(1),
τη γνώμη του Ευρωπαϊκού Κοινοβουλίου^(2),
Εκτιμώντας:
ότι ο κανονισμός (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(3), όπως τροποποιήθηκε τελευταία από τον κανονισμό (ΕΟΚ) αριθ. 3116/90^(4), προβλέπει για τα αρωματισμένα γιαούρτια υποδιαίρεση για τα προϊόντα σε σκόνη και για τα προϊόντα με άλλη μορφή- ότι ο κανονισμός (ΕΟΚ) αριθ. 804/68^(5), όπως τροποποιήθηκε τελευταία από τον κανονισμό (ΕΟΚ) αριθ. 3879/89^(6), δεν προβλέπει μια τέτοια υποδιαίρεση για τα μη αρωματισμένα γιαούρτια- ότι, για να υπάρξει ίση μεταχείριση των δύο προϊόντων, θα πρέπει να τροποποιηθεί ανάλογα το άρθρο 1 του κανονισμού (ΕΟΚ) αριθ. 804/68-
ότι, βάσει του άρθρου 7α παράγραφος 2 στοιχείο β) του κανονισμού (ΕΟΚ) αριθ. 804/68, μπορούν να ληφθούν ειδικά μέτρα για να αυξηθούν οι δυνατότητες διαθέσεως του βουτύρου και του αποκορυφωμένου γάλακτος σε σκόνη που δεν έχουν αποτελέσει αντικείμενο αγοράς από τους οργανισμούς παρεμβάσεως ούτε ενισχύσεων στην ιδιωτική αποθεματοποίηση- ότι ωστόσο φάνηκε, μετά από την πείρα που αποκτήθηκε, ότι ο στόχος που επιδιώκεται από το άρθρο 7α όσον αφορά τη διάθεση των προϊόντων αυτών είναι κατά γενικό κανόνα ανεξάρτητος από το γεγονός ότι το προϊόν έχει αποτελέσει ή μη αντικείμενο ενισχύσεων στην ιδιωτική αποθεματοποίηση- ότι θα πρέπει να τροποποιηθεί ανάλογα
το εν λόγω άρθρο-
ότι, εξάλλου, θα πρέπει να προβλεφθεί η δυνατότητα χορηγήσεως επιστροφών για τα γαλακτοκομικά προϊόντα που ενσωματώνονται στα εμπορεύματα που υπάγονται στον κωδικό ΣΟ 1905^10^00, ώστε να επιτραπεί στις εξαγωγικές βιομηχανίες των εν λόγω εμπορευμάτων να χρησιμοποιούν στα παρασκευάσματά τους γαλακτοκομικά προϊόντα
κοινοτικής καταγωγής- ότι, για το σκοπό αυτό, θα πρέπει
να συμπληρωθεί το παράρτημα του κανονισμού (ΕΟΚ) αριθ.^804/68,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 804/68 τροποποιείται ως εξής:
1. ^Στο άρθρο 1, το στοιχείο γ) αντικαθίσταται από το ακόλουθο κείμενο:
"γ)^ 0403^10^02^έως^36
0403^90^11^έως^69^
Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, μη αρωματισμένα και χωρίς προσθήκη φρούτων ή κακάου".
2. ^Στο άρθρο 7α παράγραφος 2, το στοιχείο β) αντικαθίσταται από το ακόλουθο κείμενο:
"β)^ ειδικά μέτρα μπορούν να ληφθούν από την Επιτροπή, σύμφωνα με τη διαδικασία που προβλέπεται στο άρθρο 30, για να αυξηθούν οι δυνατότητες διαθέσεως του βουτύρου και του αποκορυφωμένου γάλακτος σε σκόνη που δεν έχει αποτελέσει αντικείμενο αγορών από τους οργανισμούς παρεμβάσεως, καθώς και οι δυνατότητες διαθέσεως άλλων γαλακτοκομικών προϊόντων, όπως η κρέμα."
3. ^Στο παράρτημα, πριν από τον κωδικό ΣΟ 1905^20 - Ψωμί με καρυκεύματα, προστίθεται η ακόλουθη σειρά:
"1905^10^00 ^Ψωμί τύπου φρυγανιάς με την ονομασία "Knaeckebrot ."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων, εκτός από τις διατάξεις του άρθρου 1 σημείο 1 που αρχίζουν να ισχύουν την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 15 Οκτωβρίου 1990.

Labels: 3
17
6